17/09/2012 | Administración LocalMunicipal
Porto do Son
Aprobación definitiva da Ordenanza fiscal reguladora da taxa pola prestación de servizos na Praza de Abastos de Porto do Son

Ao abeiro do disposto no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da Ordenanza reguladora do desenvolvemento de actividades e servizos no Concello de Porto do Son, unha vez que se elevou a definitivo o acordo de aprobación inicial, e que é do seguinte teor literal: No uso das factultades conferidas polos artigos 133.2 e 142 da Constitución española e polo artigo 106 da Lei 7/1985, do 2 de abril reguladora das bases do réxime local, e de conformidade co disposto nos artigos 15 a 19 do Real Decreto Lexislativo 2/2004, do 5 de marzo que aproba o texto refundido da Lei reguladora das facendas locais, o Concello de Porto do Son establece a taxa pola prestación de servizos na praza de abastos.1. Constitúe o feito impoñible da taxa: a) A venda realizada nos postos fixos susceptibles de aproveitamento privativo na praza de abastos, en virtude do outorgamento dunha concesión. b) A venda en postos eventuais realizada dentro do recinto da praza de abastos. A venda en ambulancia en postos fixos vacantes. c) A autorización, cando proceda, do traspaso dos postos fixos.2. Non estarán suxeitos á taxa por traspaso autorizado, cando este se produza polos seguintes motivos: a) En caso de falecemento do titular dunha concesión, a favor de que resulte ser herdeiro do titular ou legatario. b) En caso de xubilación ou invalidez permanente do titular dunha concesión, cando se transmitira a favor do cónxuxe, dos fillos, dos netos, dos irmáns ou sobriños do titular.3. Os servizos da recollida do lixo e do subministro de auga da praza de abastos quedarán sometidos ás ordenanzas fiscais correspondentes, de modo que o concesionario de cada posto será o suxeito pasivo das ditas taxas. Non se recoñece beneficio fiscal algún, agás os previstos nas normas con rango de lei e nos tratados internacionais.1. Son suxeitos pasivos desta taxa, no concepto de contribuíntes, as persoas físicas ou xurídicas e ás entidades ás que se refire o artigo 35.4 da Lei xeral tributaria, a cuxo favor se outorgue a concesión ou autorización. En concreto terán a condición de suxeitos pasivos: 1. Na venda realizada nos postos fixos, o concesionario.2. Na venda realizada en postos eventuais, o titular da autorización.3. No traspaso de postos fixos, o adquirente.2. Responderán solidariamente da obriga tributaria do suxeito pasivo as persoas ou entidades ás que se refire o artigo 42 da Lei xeral tributaria.3. Responderán subsidiariamente da obriga tributaria do suxeito pasivo as persoas ou entidades ás que se refire o artigo 43 da Lei xeral tributaria.1. Postos fixos A cota tributaria determinarase pola aplicación da tarifa de 10,50 €/m2 e trimestre: 2. Postos eventuais a) Postos eventuais con autorización anual: aplicarase a tarifa de 10,50 €/ml e trimestre. b) Postos eventuais sen autorización anual: aplicarase a tarifa de 1€/ml e día.3. No caso da autorización de traspasos, a cota será o 15 por 100 do prezo do traspaso. A taxa vindicarase: a) Respecto dos postos fixos, o primeiro día de cada trimestre natural, salvo no caso do outorgamento da concesión ou autorización, que será no momento en que se produzan. b) Respecto dos postos eventuais con autorización anual, o primeiro día de cada trimestre natural, salvo no caso do outorgamento da concesión ou autorización, que será no momento en que se produzan. c) Respecto dos postos eventuais sen autorización anual, no momento do outorgamento da autorización. d) No caso de traspaso de postos fixos, no momento do outorgamanto da autorización. Pagamento das taxas: a) Postos fixos e eventuais con autorización anual: a.1) No caso de alta por outorgamento da concesión ou autorización: coa resolución do outorgamento liquidarase a taxa, e notificarase ao contribuínte. Os prazos para o seu pagamento serán os do artigo 62.2 da Lei xeral tributaria. a.2) Nos períodos sucesivos, a taxa liquidarase polo sistema de notificación colectiva e periódica. Así, formarase unha matrícula anual, dividida en catro trimestres; o exemplar correspondente ao primeiro trimestre será exposto ao público e notificado mediante editos. Na matrícula figurarán: - No caso dos postos fixos: o suxeito pasivo, o posto de venda e a cota tributaria. - No caso dos postos eventuais: o suxeito pasivo, o número de días e metros cadrados da autorización e a cota tributaria. A matrícula do primeiro trimestre servirá como notificación de todas as cotas dos sucesivos períodos trimestrais, sempre que non se altere ningún dos elementos que determinan a cota tributaria. Se durante o exercicio houbesen modificacións que afectasen á dita cota, deberán notificarse ao obrigado ao pagamento. O prazo para o pagamento abranguerá do 1 ao 15 do primeiro mes de cada trimestre natural, ou no caso de que sexa inhábil, o inmediato posterior. Á entrada en vigor destas tarifas, elaborarase unha matrícula composta polos trimestres do ano corrente aos que lle sexa aplicable a modificación da taxa e será exposta ao público e notificada mediante editos, como se indicou nos parágrafos anteriores. Esta exposición servirá como notificación das cotas dos seguintes trimestres do ano natural. b) No caso dos postos eventuais sen autorización anual, o pagamento realizarase unha vez obtida a autorización, mediante ingreso bancario ou na Tesourería Municipal. Non se poderán instalar en tanto non abonen a taxa. c) Nos supostos de traspasos: coa resolución do outorgamento liquidarase a taxa, que se notificará ao contribuínte. Os prazos para o seu pagamento serán os do artigo 62.2 da Lei xeral tributaria. Para todo o relativo á cualificación de infraccións tributarias e á imposición de sancións que ás mesmas correspondan en cada caso, rexerá o disposto nos artigos 178 e seguintes da Lei xeral tributaria. Unha vez que entre en vigor esta ordenanza queda automaticamente derrogada a seguinte: - Ordenanza reguladora dos dereitos ou taxas pola prestación do servizo do mercado de abastos, unicamente nos preceptos nos que se regule a taxa. A presente Ordenanza foi aprobada inicialmente polo Pleno da Corporación na sesión celebrada o día 12 de xullo de 2012 e entrará en vigor o día seguinte ao da súa publicación no BOP, aplicándose mentres non se acorde a súa derrogación ou modificación.” Contra o presente acordo poderá interporse polos interesados recurso contencioso- administrativo perante a Sala do Contencioso- Administrativo do Tribunal Superior de Xustiza de Galicia, no prazo de dous meses contados desde o seguinte ao de publicación deste anuncio, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso- administrativa. Porto do Son, 5 de setembro de 2012. O Alcalde- Presidente, Asdo. José Luis Oujo Pouso